
HOTĂRÂRE

Informarea Consiliului de Observatori, de către membrul CO, 
domnul Țapeș, cu privire la posibilitățile de organizare a odihnei pentru salariații IPNA Compania „Teleradio-Moldova” în sezonul estival 2016, 
în condițiile conservării bazei de odihnă „UNDA”
În conformitate cu prevederile art. 56 alin. 6-9, art. 58, art.60-62, art.64 din Codul audiovizualului al Republicii Moldova, cap. VI, pct. 1-3, cap. VII, pct. 1-3 din Statutul Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr. 87 din 30.08.2013 şi în baza p. 42 lit. d) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr.1/3 din 09.02.2007, modificat prin Hotărârile Consiliului de Observatori nr. 11 din 17.03.2015 și nr. 52 din 23.05.2016 
 Consiliul de Observatori

HOTĂRĂŞTE:

1. În scopul organizării odihnei salariaților IPNA Compania „Teleradio-Moldova” în perioada estivală 2016, Președintele IPNA Compania „Teleradio-Moldova” va prezenta Consiliului de Observatori în scris până la data de 1 iulie 2016, 5 (cinci) oferte la pensiunile din or. Vadul lui Vodă, inclusiv numărul de angajați care doresc și planifică să se odihnească în luna iulie și în luna august 2016.
2. Prezenta hotărâre intră în vigoare la data adoptării.

Prezenta hotărâre a fost adoptată cu votul a 8 membri ai Consiliului de Observatori: „PRO” – 8 voturi (D.Deleu; L.Vasilache; N.Spătaru; V.Țapeș; S.Nistor; L.Călugăru; M.Țurcan; P.Grozavu)  

